รายการเดินหน้าประเทศไทย : การแพทย์ฉุกเฉินแบบครบวงจร
นพ.โอภาส การย์กวินพงศ์ รองปลัดกระทรวงสาธารณสุข กล่าวในรายการเดินหน้าประเทศไทย เกี่ยวกับการแพทย์ฉุกเฉินแบบครบวงจร ว่า ปัจจุบันการแพทย์ฉุกเฉินของประเทศไทยดีขึ้น โดยเฉพาะเครื่องช่วยเหลือมีความทันสมัยมากขึ้น มีบุคลากรเพียงพอ แต่ยังต้องพัฒนาอีกมากในอนาคต ซึ่งห้องฉุกเฉินในไทยยังเกิดภาวะวิกฤตและแออัด เพราะห้องฉุกเฉินเป็นจุดสำคัญในการรักษาชีวิตคนเพียงเสี้ยววินาที จึงต้องเร่งพัฒนาโดยด่วน ด้วยการพัฒนาและเพิ่มบุคลากรทางการแพทย์ด้านฉุกเฉินที่รักษาได้ครอบคลุมเวลาเกิดเหตุฉุกเฉินขึ้น โดยเฉพาะการรักษาโรคที่เป็นอันตรายต่อชีวิตให้รอดชีวิตและไม่พิการ ขณะนี้มีแพทย์เวชศาสตร์ฉุกเฉินประมาณ 100 คน ตั้งเป้าผลิตแพทย์ประเภทนี้ให้อยู่ครบทุกโรงพยาบาล  การพัฒนาและเพิ่มบุคลากรทีมส่งต่อไปยังโรงพยาบาลหรือทีมกู้ชีพกู้ภัย โดยให้ออกมาในรูปแบบนักปฎิบัติการฉุกเฉินทางการแพทย์ ใช้เวลาเรียน 4 ปี ควบคู่กับใช้โปรแกรมคอมพิวเตอร์ประเมินการส่งต่อคนป่วยให้ตรงการรักษา  การพัฒนาเครื่องมือฉุกเฉิน เช่น เครื่องปั้มหัวใจ


 
	รองปลัดกระทรวงสาธารณสุข กล่าวย้ำว่า ใน 10 ปี ตั้งเป้าพัฒนาบุคลากรทางการแพทย์ฉุกเฉิน หรือแพทย์เวชศาสตร์ฉุกเฉิน ให้อยู่ในหลัก 1,000 คนขึ้นไป และต้องมีครบทุกโรงพยาบาลทั่วประเทศ
  
ปิยาพรรณ ยังเทียน / สวท.